Rakel Surlien

Rakel Surlien (født 10. februar 1944 i Svelvik) er en norsk jurist og tidligere politiker (Sp). Hun var miljøvernminister i Willoch-regjeringen 1983–1986.

Hun vokste opp på Knem i Svelvik. Surlien tok artium (latinlinjen) i Drammen i 1963 og juridisk embedseksamen med folkerett som spesialfag ved Universitetet i Oslo i 1970 og er også utdannet ved Forsvarets høgskole 1985–1986. 

Hun var lagdommer i Eidsivating lagmannsrett 1986–1990, lagmann 1990–1994, departementsråd i Justisdepartementet 1995–1997, justitiarius (sorenskriver) ved Nedre Romerike tingrett 1997–2001, direktør for den uavhengige kommisjonen for oppbyggingen av et sivilt rettsvesen i Bosnia-Hercegovina 2001–2004 og lagdommer i Borgarting lagmannsrett fra 2004. 

Surlien var sekretær for Stortingets justiskomité 1979–1983 samt miljøvernminister i Kåre Willochs regjering 1983–1986. Hun var varamedlem av Norsk Kvinnesaksforenings landsstyre 1982–1984.

Eksterne lenker 
 

Norske miljøvernministre
Sp-statsråder
Statsråder i Regjeringen Willoch
Norske departementsråder
Norske dommere
Sorenskrivere
Personer fra tidligere Svelvik kommune
Personer fra Drammen kommune
Nobelkomiteens medlemmer og varamedlemmer
Medlemmer av Norsk Kvinnesaksforening